На основу Решења стечајног судије Привредног суда у Панчеву 2 Ст.17/2011 од 30.03.2011.године, и решења стечајног судије Привредног суда у Панчеву 2 Ст.17/2011 од 02.08.2011. године а у складу са чланoвима 131, 132, 133 Закона о стечају (*Службени гласник РС бр. 104/2009, 99/2011-др. Закон,*) и Националним стандардом број 5 – Национални стандард о начину и поступку уновчења имовине стечајног дужника Правилника о утврђивању националних стандарда за управљање стечајном масом («*Службени гласник Републике Србије» број 13/2010*), стечајни управник Агенција за лиценцирање стечајних управника стечајног дужника:

**ЗЕМЉОРАДНИЧКА ЗАДРУГА ПОБЕДА ВРШАЦ- У СТЕЧАЈУ, улица Зелена пијаца број 3, Вршац**

 **ОГЛАШАВА**

 **Продају покретне и непокретне имовине јавним надметањем**

|  |  |  |  |
| --- | --- | --- | --- |
| Р.бр | **ПРЕДМЕТ ПРОДАЈЕ:** | **Почетна цена (динара)** | **Депозит (динара)** |
| 1. | **ИМОВИНСКА ЦЕЛИНА 1 коју чини:****Земљиште:**- Парцела 58/2 КО Вршац уписана у ЛН 13593 КО Вршац укупне површине 1.426 м2, врста земљишта: остало грађевинско земљиште, у задружној својини стечајног дужника са обимом удела 1/1.**Објекти:**-Објекат пољопривреде, у Вршцу ул. Делиградска,уписане површине 1.426 м2 у ЛН 13593 КО Вршац, а према налазу вештака мерењем на лицу места фактичке бруто површине објекта 169,65 м2, детаљно описан у продајној докуменатцији, на катастарској парцели 58/2 КО Вршац, објекат уписан у ЛН 13593 КО Вршац, спратности: Пр, са правним статусом: објекат преузет из земљишне књиге, у задружној својини стечајног дужника са обимом удела 1/1. -Силос у Вршцу, ул. Делиградска, површине 88,31м2, на катастарској парцели 58/2 КО Вршац, ванкњижна својина стечајног дужника.-Усипни кош, у Вршцу, ул. Делиградска, површине 70,50м2, на катастарској парцели 58/2 КО Вршац, ванкњижна својина стечајног дужника.-Кућица колске ваге, у Вршцу, ул. Делиградска површине 24,13м2, катастарској парцели 58/2 КО Вршац, ванкњижна својина стечајног дужника**Покретна имовина:**Опрема:* Гарнитура сита
* Пријемни бункер комада два

Елеватор кашикар | **8.015.105,00****динара** | **8.015.105,00** **динара** |

**Целокупна имовина је детаљно описана у продајној документацији.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **80.000,00 динара**. Профактура се мора преузети и то је могуће учинити сваког радног дана у периоду од 08.00 до 14,00 часова у просторијама стечајног повереника у Смедереву, Устаничка бр.14, или путем електронске поште на адресу: pantic.r@sezampro.rs, најкасније до **25.10.2021. године**.
2. уплате **депозит** у означеном износу на текући рачун стечајног дужника број: **160-354217-60 код « БАНКА ИНТЕЗА» А.Д.** Београд или положе неопозиву првокласну банкарску гаранцију наплативу на први позив, најкасније **27.10.2021. године** (рок за уплату депозита је **27.10.2021.г**.). У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Теразије 23, VI спрат, Београд, најкасније **27.10.2021.године до 15:00 часова** по београдском времену, док се копија гаранције доставља поверенику Агенције за лиценцирање стечајних управника заједно са обрасцем пријаве за учешће у продаји. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **10.01.2022. године.**
3. потпишу изјаву о губитку права на враћање депозита. Изјава чини саставни део продајне документације.

Најкасније до **29.10.2021.године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће у продаји јавним надметањем, лично или од стране овлашћеног лица и доказ да је у питању овлашћено лице, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико на јавном надметању не присуствује потенцијални купац лично (за физичка лица) или законски заступник (за правна лица).

Имовина стечајног дужника се купује у виђеном стању и може се разгледати након откупа продајне документације, сваким радним даном од 10 до 14 часова, **најкасније до 27.10.2021. године**, уз претходну најаву поверенику стечајног управника на телефон 063-744-5323.

**Јавно надметање** одржаће се дана **03.11.2021. године у 14:00 часова** на следећој адреси: Агенција за лиценцирање стечајних управника, Београд, ул. Теразије б. 23, III спрат, ''Симпо сала'' -сала 301.

**Регистрација учесника** почиње **два сата** пре почетка јавног надметања, а завршава се **10 минута** пре почетка јавног надметања, односно у периоду од **12:00 до 13:50 часова**, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања при чему апсолутни износ увећања не може бити већи од износа депозита;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року **од 3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.

*Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.*

Особа за контакт - овлашћено лице: повереник Рајко Пантић, контакт телефон: 063-744-5323

Email адреса: pantic.r@sezampro.rs